| *Backspacer* |
| --- |
| Backspacer viršelis |
| Pearl Jam studijinis albumas |
| Išleistas | 2009 m. rugsėjo 20 d. |
| Įrašytas | 2009 m. vasario 16 – balandžio 30 d. |
| Žanras | Alternatyvus rokas, sunkusis rokas, folk rokas |
| Trukmė | 36:38 |
| Įrašų kompanija | Monkeywrench |
| Prodiuseris | Brendan O'Brien |
| Apžvalgos |
| * Allmusic 4.5 iš 54.5 iš 54.5 iš 54.5 iš 54.5 iš 5
* Entertainment Weekly B
* Pitchfork Media (4.6/10)
* Rolling Stone 4 iš 54 iš 54 iš 54 iš 54 iš 5
 |
| Pearl Jam chronologija |
| 

|  |  |  |
| --- | --- | --- |
| „Pearl Jam" (2006) | **„Backspacer"** (2009) | „Lightning Bolt" (2013) |

 |

**„Backspacer"** yra devintasis amerikiečių alternatyvaus roko grupės „Pearl Jam" albumas, išleistas 2009 m. rugsėjo 20 d. Su šiuo albumo dirbti sugrįžo ilgametis grupės prodiuseris Brendan O’Brien, dirbęs su visais grupės albumais, išskyrus debiutiniu „Ten" ir prieš tai išleistu „Pearl Jam". Šis albumas buvo kol kas trumpiausias iš visų grupės išleistų albumų, o skambanti muzika buvo įkvėpta pop ir new wave stilių.

Albumas buvo išleistas pačios grupės įsteigtos įrašų leidyklos „Monkeywrench Records", o platintojais pasirinkti „Universal Music Group". Albumas buvo teigiamai įvertintas kritikų, taip pat tapo pirmuoju grupės albumu nuo 1996 m. išleisto „No Code", debiutavusiu pirmoje „Billboard 200" topo vietoje.

Įrašymas
--------

Pasibaigus 2006 m. vykusiam grupės turui, muzikantai pradėjo savarankiškai kurti dainas ir siųsti vienas kitam elektroniniu paštu. Taip pat gitaristai Mike McCready ir Stone Gossard bei būgnininkas Matt Cameron kelis kartus susirinko išbandyti naujas dainas kartu. 2007 m. grupė buvo pakviesta įrašyti grupės „The Who" dainos „Love, Reign o’er Me" koverį filmo „Reign Over Me" garso takeliui. Prodiusuoti šią dainą grupė nusprendė pasikviesti prodiuserį Brendan O’Brien, su kuriuo dirbo beveik visuose savo albumuose. Įrašinėjant dainą, jis pajuto, jog grupė pasiruošusi įrašyti naują albumą. Grupė sutiko ir net leido jam turėti lemiamą žodį dėl dainų skambesio.

2008 m. gegužę grupė pradėjo albumo kūrimo darbus. Grupė įrašė kelių dainų demo versijas, kol, galiausiai, 2009 m. vasarį išvyko į Los Andželą įrašyti albumo. Grupė džiaugėsi, gavusi progą išvykti iš Sietlo, kadangi tai sustiprino jų kūrybiškumą. Buvo įrašyta daug dainų, tačiau į albumą pateko vos vienuolika. Albumo suvedimo darbai buvo atlikti Atlantoje.

Muzika ir žodžiai
-----------------

Muzika, skambanti albume, greita, turinti pop ir new wave elementų. Nors atrodė, jog tai grupei netiks, kadangi buvo nebūdinga, tai puikiai persipinė su jiems būdingu sunkiuoju roku. Taip pat grupė gyrė ir Eddie Vedder sukurtas dainas, kurios kiek priminė jo kūrybą iš „Into the Wild" albumo. Kritikai taip pat vertino šį albumą kaip grupės atsinaujinimą, tačiau tuo pačiu ir pasilikimą prie savo šaknų.

Dainose kalbama pozityviau, nei ankstesniuose albumuose. Vedder teigė, jog tai buvo dėl to, jog grupė džiaugėsi prezidento Barack Obama išrinkimu. Grupė kiek ironiškai juokavo, jog pagaliau nebereikės kurti politinių dainų. Dainoje „Gonna See My Friend" kalbama apie bandymą įkalbėti draugą nevartoti narkotikų, o „Got Some" – apie narkotikų pardavėją. Dainą „Johnny Guitar" įkvėpė muzikantas Elvis Costello. Vedder kūrinį „Just Breathe" pavadino tikriausia daina apie meilę, kokią tik yra sukūrusi grupė. Taip pat jis teigė, jog „Unthought Known" yra apie žmonių psichiką, o „Supersonic" – apie meilę muzikai.

Išleidimas ir pardavimai
------------------------

Grupė nusprendė nebepratęsti kontrakto su „J Records" leidykla ir išleido albumą savo įkurtoje „Monkeywrench Records" leidykloje. Taip pat grupė išleido specialią iTunes versiją, kurioje buvo galima, įsigijus albumą, papildomai atsisiųsti du grupės koncertus.

Albumas debiutavo pirmoje „Billboard 200" topo vietoje ir per pirmą savaitę buvo parduota 189 000 kopijų. Tai buvo pirmasis grupės albumas, užėmęs pirmą vietą nuo 1996 m. išleisto „No Code". JAV albumas tapo auksiniu ir 2013 m. buvo parduota 635 000 kopijų.

Buvo išleisti trys singlai. Pirmasis, „The Fixer," buvo išleistas grupės puslapyje. Jis pasiekė 56 vietą „Billboard Hot 100" tope, taip pat trečiąją „Alternative Songs". Dainai buvo sukurtas ir vaizdo klipas, vėliau ji buvo nominuota Grammy apdovanojimuose geriausios roko dainos kategorijoje. Po kiek laiko grupė išleido „Just Breathe" singlą, dar vėliau – „Amongst the Waves".

Grammy apdovanojimuose albumas buvo nominuotas geriausio roko albumo nominacijai, tačiau pralaimėjo grupės „Muse" albumui „The Resistance".

Dainų sąrašas
-------------

Visų dainų autorius Eddie Vedder, visą muziką sukūrė: Vedder, išskyrus, kur išskirta.

| Nr. | Pavadinimas | Muzika | Trukmė |
| --- | --- | --- | --- |
| 1. | „Gonna See My Friend"   |   | 2:47 |
| 2. | „Got Some"   | Jeff Ament | 3:01 |
| 3. | „The Fixer"   | Matt Cameron, Mike McCready, Stone Gossard | 2:57 |
| 4. | „Johnny Guitar"   | Cameron, Gossard | 2:49 |
| 5. | „Just Breathe"   |   | 3:34 |
| 6. | „Amongst the Waves"   | Gossard | 3:57 |
| 7. | „Unthought Known"   |   | 4:08 |
| 8. | „Supersonic"   | Gossard | 2:38 |
| 9. | „Speed of Sound"   |   | 3:34 |
| 10. | „Force of Nature"   | McCready | 4:03 |
| 11. | „The End"   |   | 2:55 |
| **36:38** |

Papildomos dainos kanadietiškame iTunes leidime

| Nr. | Pavadinimas | Trukmė |
| --- | --- | --- |
| 12. | „Better Man" (koncertinis įrašas) | 4:56 |

Papildomos dainos amazon.co.uk leidime

| Nr. | Pavadinimas | Muzika | Trukmė |
| --- | --- | --- | --- |
| 12. | „Immortality" (koncertinis įrašas) | Dave Abbruzzese, Ament, Gossard, McCready, Vedder | 6:07 |

Kūrybinė grupė
--------------


|  |  |
| --- | --- |
| Pearl Jam* Jeff Ament – bosinė gitara, dizainas
* Matt Cameron – būgnai, perkusija
* Stone Gossard – gitara
* Mike McCready – gitara
* Eddie Vedder – gitara, vokalas, dizainas
 | Papildomi muzikantai* Bruce Andrus – ragas
* Justin Bruns – smuikas
* Richard Deane – ragas
* Danny Laufer – violončelė
* Cathy Lynn – altas
* Brendan O’Brien – papildomi vokalai, pianinas
* Christopher Pulgram – violončelė
* Susan Welty – ragas
 |

Leidybinė grupė
* Billy Bowers, John Burton, Tom Tapley – suvedimas
* Nick DiDia – įrašymas
* Andy Fischer – dizainas
* Eddie Horst – styginių ir rago aranžuotės
* Patti Horst – kopijuotoja, rangovė
* Neil Hundt – būgnų technikas
* Bob Ludwig – garso dizainas
* Steve Morrison, Tom Syrowski – pagalba
* Brendan O’Brien – prodiusavimas, suvedimas
* Jackie O’Brien, Mala Sharma – prodiusavimo koordinavimas
* Tom Tomorrow – dizainas
* George Webb – gitarų technikas

Topai
-----


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Topas (2009) | Aukščiausiavieta |
| --- | --- |
| Australija | 1 |
| Austrija | 3 |
| Belgija (Flandrija) | 6 |
| Belgija (Valonija) | 9 |
| Kanada | 1 |
| Kroatija | 36 |
| Danija | 5 |
| Olandija | 3 |
| Suomija | 11 |
| Prancūzija | 20 |
| Vokietija | 3 |
| Vengrija | 33 |
| Airija | 2 |
| Italija | 4 |
| Japonija | 34 |
| Meksika | 8 |
| Naujoji Zelandija | 1 |
| Norvegija | 4 |
| Portugalija | 1 |
| Ispanija | 4 |
| Švedija | 13 |
| Šveicarija | 5 |
| Jungtinė Karalystė | 9 |
| JAV Billboard 200 | 1 |

 | Singlai

| Metai | Singlas | Aukščiausia topo vieta |
| --- | --- | --- |
| JAV | JAV Alt. | JAV Main. | JAV Rock | AUS | CAN | GER | JPN | NZ | UK |
| 2009 | „The Fixer" | 56 | 3 | 10 | 2 | 22 | 14 | 97 | 78 | 11 | 93 |
| „Got Some"/„Just Breathe" | 78 | 6 | 36 | 5 |  – | 30 |  – |  – |  – |  – |
| 2010 | „Amongst the Waves" |  – | 17 |  – | 27 |  – |  – |  – |  – |  – |  – |

 |